Žiak, ktorému lekár diagnostikoval psychiatrické ochorenie sa zúčastňuje maturitnej skúšky ako žiak so zdravotným znevýhodnením, pokiaľ požiada o úpravu podmienok maturitnej skúšky, musí však doložiť k žiadosti o úpravu podmienok maturitnej skúšky aj správy z lekárskych vyšetrení. Keď žiak nemá diagnostikované aj iné ZZ, zaraďuje sa do skupiny chorých a zdravotne oslabených. Úpravy podmienok maturitnej skúšky sa týkajú časového predlženia, ktoré je v rozmedzí najviac o 50 % pre I. skupinu, o 75 % pre II. skupinu a o 100 % pre III. skupinu. Žiaci pracujú s testami identickými pre intaktných žiakov, pokiaľ nemajú diagnostikované aj iné ZZ. Počas MS môžu podľa individuálnej potreby používať kompenzačné pomôcky. Žiaci zaradení do III. skupiny môžu pracovať aj spolu s asistentom.